Държавен вестник, бр. 71, 2013 г., стр. 39

БРОЙ  71	
Д Ъ Р Ж А В Е Н  В Е С Т Н И К 	
СТР.  39  
Чл. 31. (1) Задължените лица могат да искат 
разрешение от председателя на агенцията за 
делегиране създаването и съхраняването на 
част от определените им нива на запаси на 
територията на други държави – членки на 
ЕС, чрез техни съхранители, икономически 
оператори или ЦСУЗ, наричани по-нататък за 
краткост „чуждестранни съхранители“.
(2) Правото на делегиране може да се 
упражнява за количества до 30 на сто от 
индивидуално определените нива от нефт и 
всеки вид нефтопродукт независимо от вида 
и броя на чуждестранните съхранители, из­
разили готовност да приемат делегирането за 
създаване и/или за съхраняване.
(3) Делегирането за създаване на запаси 
се осъществява с договор, по силата на който 
чуждестранният съхранител закупува като 
комисионер в полза на задълженото лице де­
легираните видове и количества запаси, или с 
договор за заем, в случай че чуждестранният 
съхранител има собствени количества нефт 
и нефтопродукти, които може да предостави. 
Делегирането за създаване задължително се 
придружава с делегиране за съхраняване.
(4) Делегирането за съхраняване се осъ­
ществява с договор между задълженото лице 
и чуждестранния съхранител.
(5) Чуждестранният съхранител може да 
приеме за съхраняване запаси на задължено 
лице само в резервоари, в които могат да се 
съхраняват запаси за извънредни ситуации по 
Директива на Съвета 2009/119/ЕО. Приемането 
на запасите за съхранение се удостоверява 
с документи съгласно законодателството на 
съответната държава – членка на ЕС.
Чл. 32. (1) Задължено лице, изразило 
желание да съхранява запаси извън терито­
рията на страната, подава писмено искане 
до председателя на агенцията, оформено съ­
гласно изискванията на чл. 18, ал. 3 ЗЗНН, 
подписано от негов официален представител 
и подпечатано, когато задълженото лице е 
едноличен търговец или юридическо лице. 
Искането се подава в деловодството на цен­
трално управление на агенцията в свободен 
текст, на български език, изготвено на ком­
пютър, пишеща машина или по друг начин, 
гарантиращ четливостта на текста.
(2) Периодът, за който се иска делегира­
не на съхраняване, се посочва с начална и 
крайна дата.
(3) Към искането се прилага писмено съ­
гласие по чл. 18, ал. 3, т. 5 ЗЗНН. Съгласието 
се представя в оригинал, придружен от лега­
лизиран превод на български език.
(4) Искането се разглежда от комисията по 
чл. 7, ал. 1 в 14-дневен срок от постъпването 
му. Комисията може да извършва проверки и 
да събира допълнителна информация, свързана 
с данните в искането или условията и реда за 
съхраняване и обмен на информация и осъ­
ществяване на контрол по съхраняването на 
запасите. Комисията изготвя и представя на 
председателя на агенцията протокол, в който 
се вписват данните от искането и предложение 
за решение.
(5) Председателят на агенцията издава раз­
решение или мотивиран отказ, който подлежи 
на обжалване по реда на Административно­
процесуалния кодекс.
Чл. 33. (1) Договорът или другият документ 
съгласно законодателството на съответната 
държава – членка на ЕС, удостоверяващ 
съхраняването на запаси от чуждестранен 
съхранител, се оформя съгласно изискванията 
на чл. 18, ал. 4, т. 2 ЗЗНН и се представя в 
агенцията в 7-дневен срок от издаването на 
разрешението в оригинал или официално 
заверен препис, придружен с легализиран 
превод на български език.
(2) Количеството на приетите за съхраня­
ване запаси се посочва в тонове. Качеството 
на запасите се удостоверява с декларация за 
съответствие, протокол от изпитване, серти­
фикат, фирмено-техническа спецификация от 
производителя или други приложими докумен­
ти съгласно законодателството на съответната 
държава – членка на ЕС.
(3) Срокът за съхраняване трябва да съот­
ветства на посочения в искането период по 
чл. 32, ал. 3. 
(4) В договора задължително се включват 
клаузи относно начина и срока за транспорти­
ране на запасите до територията на Република 
България при разпореждане за ползване от 
председателя на агенцията, като задълженото 
лице носи отговорност за спазването на срока 
за отпускането им на пазара.
(5) Застраховането на запасите се удосто­
верява с копие от договор за застраховка на 
съответното количество, придружено с лега­
лизиран превод на български език.
(6) В случай че срокът за съхраняване 
на запасите извън територията на страната 
изтича преди 30 април на календарната го­
дина, следваща годината, в която е опреде­
лено нивото им, задълженото лице е длъжно 
преди изтичането на срока да направи ново 
искане за делегиране на съхраняването или 
да представи в агенцията складов запис за 
съхраняване в регистриран склад по чл. 38 
ЗЗНН за същите по вид и количество запаси.
Чл. 34. В случай че запасите, които ще 
се съхраняват от чуждестранен съхранител, 
са от нефт, може да бъде договорено той да 
го преработва в крайни нефтопродукти по 
чл. 2, ал. 1, т. 1 – 4 ЗЗНН. В този случай 
към договора или документа по чл. 33, ал. 1 
освен документи, удостоверяващи произхода и 
качеството на нефта, се прилагат и следните 
документи, придружени с легализиран превод 
на български език: